गल्ल पूरी नेही होई मेरे कोला, मेरी अक्खीं थूआं अथरूं मनके जन मेरियां खाखें थुआं होन्दे तुआं डिग्गे। पुष्पा दा काल होई गेया।” हत्था गी मलदे-मलदे मेरी माऊ ने पुच्छेया ते फी संघा लाई के रोन लगी, सारियें मास्ट्रैनियें किट्ठियां होई धीरज दित्ता फी में अम्मा गी बांई दा फड़ियै गेटा दे बाहर आन्दा। तौलेयां गै अस उस जगहा पर पुज्जी गे जित्थें दर्शन असें गी बलगा दा हा। ट्रक गै कराये पर कीता ते अस बसोहली पासे चली पे।